
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 195-11/2012
Előterjesztést készítette: Farkas Mónika pályázati ügyintéző 
Előterjesztés elkészítésének időpontja: 2012. január 11.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. január 25-én tartandó munkaterv szerinti ülésére

9. napirendhez

Tárgy: Sülysáp nagyközség várossá nyilvánításhoz szükséges pályázat benyújtása
Tisztelt Képviselő-testület!

Mint ismeretes Önkormányzatunk az elmúlt évben is benyújtotta pályázatát a helyi önkormányzatok törvényességi ellenőrzésért felelős miniszterhez, mellyel kezdeményezte a köztársasági elnöknél településünk várossá nyilvánítását. Akkor a kérelmek elbírálására létrejött bizottság 1/2011. (V. 25.) sz. határozatával úgy döntött, hogy városi cím adományozását – az új önkormányzati törvény megalkotására és a járási rendszer folyamatban lévő kialakítására tekintettel – nem javasolja. 

A nagyközségek 2011. évi várossá nyilvánítási kezdeményezéseit értékelő bizottság elnöke, a területi közigazgatásért és választásokért felelős államtitkár tájékoztatása szerint – annak ellenére, hogy a kezdeményezést az új önkormányzati törvény is lehetővé teszi – idén sem tudják majd támogatni városi címek adományozását. 

Mindazonáltal a Képviselő-testület dönthet úgy, hogy a kérelmet ismételten felterjeszti, különös tekintettel arra, hogy részünkről ehhez új pályázati anyag elkészítésére nincs szükség.

Kérem szíves döntésüket az ügyben.
…/2012. (I. 25.) ÖKT határozati javaslat

Sülysáp Nagyközség Önkormányzatának Képviselő-testülete 
1./ Úgy dönt, hogy a Magyarország helyi önkormányzatairól szóló 2011. évi CLXXXIX. törvény 104. §-a alapján 2012-ben ismételten kezdeményezi Sülysáp Nagyközség várossá nyilvánítását.

2./ Felkéri és felhatalmazza a polgármestert a kezdeményezés felterjesztésére.
Határidő: 1./ azonnal; 2./ 2012. január 31.
Felelős: polgármester

Sülysáp, 2012. január 11.



Horinka László s.k.


polgármester

Láttam!

Sülysáp, 2012. január 11.
Tóth Krisztina s.k.

